CELEX: C2007/096/45
Language: et
Date: 2007-04-28 00:00:00
Title: Kohtuasi C-276/06: Euroopa Kohtu (viies koda) 17. aprilli 2007 . aasta määrus (Tribunal du travail de Verviers' (Belgia) eelotsusetaotlus) — Mamate El Youssfi versus Office national des pensions (ONP) (Kodukorra artikli 104 lõike 3 esimene lõik — Euroopa Ühenduse ja Maroko vaheline Vahemere piirkonna leping — Artikkel 65 — Mittediskrimineerimise põhimõte sotsiaalkindlustuse valdkonnas — Eakatele isikutele seadusega tagatud sissetulek)

28.4.2007   
            
            
               ET
            
            
               Euroopa Liidu Teataja
            
            
               C 96/25
            
         Euroopa Kohtu (viies koda) 17. aprilli 2007. aasta määrus (Tribunal du travail de Verviers' (Belgia) eelotsusetaotlus) — Mamate El Youssfi versus Office national des pensions (ONP)
   (Kohtuasi C-276/06) (1)
   
   (Kodukorra artikli 104 lõike 3 esimene lõik - Euroopa Ühenduse ja Maroko vaheline Vahemere piirkonna leping - Artikkel 65 - Mittediskrimineerimise põhimõte sotsiaalkindlustuse valdkonnas - Eakatele isikutele seadusega tagatud sissetulek)
   (2007/C 96/45)
   Kohtumenetluse keel: prantsuse
   Eelotsusetaotluse esitanud kohus
   Tribunal du travail de Verviers
   Pooled
   
      Hageja: Mamate El Youssfi
   
      Kostja: Office national des pensions (ONP)
   Kohtuasja ese
   Eelotsusetaotlus — Tribunal du Travail de Verviers (Belgia) — EMÜ ja Maroko Kuningriigi vahelise koostöölepingu, mis kiideti heaks nõukogu 26. septembri 1978. aasta määrusega (EMÜ) nr 2211/78 Euroopa Majandusühenduse ja Maroko Kuningriigi vahelise koostöölepingu sõlmimise kohta (EÜT L 264, lk 1), muudetud Vahemere piirkonna lepingu, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, artikliga 65 (EÜT L 70, lk 2), tõlgendamine, samuti Nõukogu 14. mai 2003. aasta määruse (EÜ) nr 859/2003, millega laiendatakse määruse (EMÜ) nr 1408/71 ja määruse (EMÜ) nr 574/72 sätteid kolmandate riikide kodanikele, keda need sätted juba ei hõlma üksnes nende kodakondsuse alusel (ELT L 124, lk 1; ELT eriväljaanne 05/04, lk 317), tõlgendamine ning Euroopa Parlamendi ja nõukogu 29. aprilli 2004. aasta määruse (EMÜ) nr 883/2004 sotsiaalkindlustussüsteemide kooskõlastamise kohta (ELT L 166, lk 1; ELT eriväljaanne 05/05, lk 72) tõlgendamine — Mittediskrimineerimise põhimõte — Keeldumine maksta Belgias elavale Maroko kodanikule eakatele isikutele seadusega tagatud sissetulekut
   Resolutiivosa
   Vahemere piirkonna lepingu, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, mis on alla kirjutatud Brüsselis 26. veebruaril 1996 ja nimetatud ühenduste nimel heaks kiidetud nõukogu ja komisjoni 24. jaanuari 2000. aasta otsusega 2000/204/EÜ, ESTÜ, artikli 65 lõike 1 esimest lõiku tuleb tõlgendada nii, et sellega on vastuolus, kui vastuvõttev liikmesriik keeldub maksmast eakatele isikutele seadusega tagatud sissetulekut Maroko kodanikule, kes on üle 65 aastane ja elab seaduslikult selle riigi territooriumil, kui ta kuulub nimetatud sätte kohaldamisalasse
   
               —
            
            
               kas asjaolu tõttu, et ta on ise asjaomases liikmesriigis töötanud või
            
         
               —
            
            
               seetõttu, et ta on sellise Maroko kodakondsusega töötaja perekonnaliige, kes töötab või on töötanud selle liikmesriigi territooriumil.
            
         
      (1)  ELT C 224, 16.9.2006.